BEM ไตรมาส 2 รายได้ทะลัก ดันกำไรโต 2 เท่าตัว แตะ 634 ลบ.
BEM ไตรมาส 2/65 กำไรโต 2 เท่าตัว แตะ 634 ลบ. จากปีก่อนกำไร 970 ลบ. รับรายได้ทะลัก หลังผู้โดยสาร-ปริมาณรถใช้ทางด่วนเพิ่มขึ้น ส่วนงวด 6 เดือนกำไรโต 92% จากปีก่อนกำไร 506 ลบ.
BEM ไตรมาส 2/65 รายได้ทะลัก หลังผู้โดยสาร-ปริมาณรถใช้ทางด่วนเพิ่มขึ้น ดันกำไรโต 2 เท่าตัว แตะ 634 ลบ. ส่วนงวด 6 เดือนกำไรโต 92%
15 ส.ค. 2565

บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้บริษัทฯ มีรายได้จากการดำเนินงาน 3,262 ล้านบาท เพิ่มขึ้นจากไตรมาสเดียวกันของปีก่อนจำนวน 859 ล้านบาท หรือร้อยละ 35.7 โดยรายได้ค่าผ่านทางเพิ่มขึ้น 539 ล้านบาท รายได้ค่าโดยสารและรับจ้างเดินรถเพิ่มขึ้น 312 ล้านบาทและรายได้พัฒนาเชิงพาณิชย์เพิ่มขึ้น 8 ล้านบาท
โดยมีรายได้จากธุรกิจทางพิเศษ จำนวน 1,942 ล้านบาท เพิ่มขึ้นจากไตรมาสเดียวกันของปีก่อน จำนวน 539 ล้านบาท หรือ ร้อยละ 38.4 สาเหตุหลักจากการปรับตัวสูงขึ้นของปริมาณรถที่ใช้ทางด่วนทุกสายทาง และการปรับอัตราค่าผ่านทางตาม สัญญาสัมปทานโครงการทางพิเศษสายศรีรัช-วงแหวนรอบนอกกรุงเทพมหานคร ตั้งแต่วันที่ 15 ธันวาคม 2564 โดยปริมาณรถที่ใช้ทางด่วนในไตรมาสนี้เฉลี่ยอยู่ที่ 1,027,594 เที่ยวต่อวัน เพิ่มขึ้นจากไตรมาสเดียวกันของปีก่อน ร้อยละ 33.4
ส่วนรายได้จากธุรกิจระบบราง 1,113 ล้านบาท เพิ่มขึ้นจากไตรมาสเดียวกันของปีก่อน 312 ล้านบาท หรือร้อยละ 39.0 โดยรายได้ค่าโดยสารโครงการสายสีน้ำเงินเพิ่มขึ้น เนื่องจากภาคธุรกิจเริ่มทยอยยกเลิกนโยบาย Work From Home และในส่วนของสถานศึกษามีการยกเลิกการเรียนออนไลน์ทำให้ปริมาณการเดินทางในระบบรถไฟฟ้าเพิ่มขึ้น โดยปริมาณผู้โดยสารในไตรมาสนี้เฉลี่ยทุกประเภทวันอยู่ที่ 230,730 เที่ยว เพิ่มขึ้นร้อยละ 93.8 และปริมาณผู้โดยสารในวันท าการเฉลี่ยอยู่ที่ 276,037 เที่ยว เพิ่มขึ้นร้อยละ 88.6 เมื่อเทียบช่วงเดียวกันของปีก่อนและในส่วนของรายได้รับจ้างเดินรถโครงการสายสีม่วงเพิ่มขึ้นตามที่กำหนดในสัญญาสัมปทาน